Sagen kort

* 14. februar skriver Berlingske, at flere forskere er uenige med regeringen i, at den nye landbrugs- og miljøpakke kommer til at gavne naturen. De anklager regeringen for "kreativ bogføring" og "misinformation".

* Eksempelvis medtages de senere års opnåede positive miljøeffekter, så regnestykket kommer til at se bedre ud i 2016, når landmændene får lov at bruge mere gylle eller kunstgødning.

* 15. februar: Under en teknisk gennemgang af landbrugspakken for de blå partier kommer det frem, at pakken samlet set vil betyde en forringelse for miljøet. Det får rød blok til at kræve samme gennemgang.

* Kritikken har udløst både en eksperthøring og et samråd med Eva Kjer Hansen 23. februar. Derudover følger EU-Kommissionen sagen tæt efter kritik fra flere danske miljøorganisationer, der mener, at pakken overtræder flere EU-direktiver.

/ritzau/